05/11/2009 | Administración LocalMunicipal
Santiago de Compostela
Servizo de Xestión, Inspección e Recadación Tributaria - Sección de Xestión Xeral
Notificación por comparecencia

SERVIZO DE XESTIÓN, RECADACIÓN E INSPECCIÓN TRIBUTARIA. SECCIÓN DE INSPECCIÓN TRIBUTARIA De acordo co disposto no artigo 112 da Lei 58/2003, do 17 de decembro, xeral tributaria, ao non poder ser notificados por causas non imputables á Administración e realizándose, polo menos, os intentos de notificación esixidos polo citado artigo, polo presente anuncio cítanse os obrigados tributarios ou representantes que se relacionan a continuación, para seren notificados por comparecencia das liquidacións tributarias pola Taxa polo saneamento e depuración de augas residuais, pola Taxa pola subministración de auga e conservación de contadores e pola Taxa por prestación do servizo de recollida e tratamento de residuos sólidos urbanos, que se inclúen na seguinte relación: Os interesados ou os seus representantes deberán comparecer no prazo máximo de quince días naturais contados desde o seguinte ao da publicación do presente anuncio neste Boletín Oficial, das 09:00 ás 14:00 horas, de luns a venres, na oficina de Atención Ao Contribuínte, sita na rúa Presidente Salvador Allende, nº 4 baixo, para o efecto de que se practiquen as notificacións tributarias das liquidacións anteditas. Transcurrido o devandito prazo sen comparecer, a notificación entenderáse producida para todos os efectos legais o día seguinte ao do vencemento do prazo sinalado para comparecer. O pagamento das débedas que se sinalan poderá realizarse nas oficinas da empresa AQUAGEST, abertas ao público de 8 a 13:30 horas, de luns a venres, ou en calquera oficina de Caixa Galicia, dentro do horario habitual de atención ao público. Os prazos de ingreso comezaran a contarse desde a data de comparecencia sinalada e, de acordo co artigo 62.2 da LXT, son os que se seguen, tendo en conta que, sempre que o último día do prazo sexa inhábil, prorrógase ata o inmediato hábil posterior: 1.- Se a notificación da liquidación se realiza entre os días un e quince de cada mes, desde a data de recepción da notificación ata o día 20 do mes posterior.2.- Se a notificación da liquidación se realiza entre os días dezaseis e último de cada mes, desde a data de recepción da notificación ata o día cinco do segundo mes posterior. Contra os actos obxecto de notificación pódese interpor recurso de reposición perante o órgano municipal que ditou o acto no prazo dun mes contado desde o día seguinte a aquel en que teña efectividade a súa notificación, consonte o estabelecido no artigo 14.2 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais (TRLRFL). Contra o rexeitamento expreso ou presunto do recurso de reposición pódese interpor recurso contencioso-administrativo perante o Xulgado do Contencioso-Administrativo de Santiago de Compostela no prazo de dous meses contados desde o día seguinte a aquel en que o interesado reciba a notificación deste rexeitamento, cando esta sexa expreso, ou no prazo de seis meses contados desde o día sequinte a aquel en que deba entenderse rexeitado o dito recurso de reposición de forma presunta. Santiago de Compostela, 27 de outubro de 2009 A CONCELLEIRA DELEGADA DE FACENDA Asdo. Rosa Fernández Somoza